ຖົງມື ວິທະຍາສາດ ສາມາດຊ່ວຍ ຄົນເປັນລົມສາລະບາດ ຟື້ນຟູ ສຸຂະພາບໄດ້
ມີການສ້າງຕົ້ນແບບ ຂອງແຂນປອມຂຶ້ນມາ ເພື່ອຊ່ວຍໃຫ້ ພວກທີ່ລອດ ຈາກການເປັນ stroke ມີຄວາມຮູ້ສຶກ ຈໍາແນກວັດຖຸຕ່າງໆໄດ້.
ຄົນທີ່ມີຊີວິດລອດ ຈາກການເປັນລົມສາລະບາດ ຫລື stroke ສ່ວນຫລາຍຕ້ອງໄດ້ສູ້ຊົນກັບ ກັບຜົນຮ້າຍທີ່ຕາມມາຢ່າງຫລວງຫລາຍ ມັນອາດໃຊ້ເວລາເຮັດກາຍະບໍາ ບັດເປັນຫລາຍໆ ເດືອນ ກວ່າຈະສາມາດໃຊ້ແຂນຂາ ຫລືເລີ້ມມີຄວາມຮູ້ສຶກຄືນມາໄດ້ ເພາະສະນັ້ນ ຈຶ່ງໄດ້ມີການ ສ້າງຕົ້ນແບບ ຂອງແຂນປອມຂຶ້ນມາ ເພື່ອຊ່ວຍໃຫ້ພວກ ທີ່ຢູ່ລອດຈາກການເປັນ stroke ມີ ຄວາມຮູ້ສຶກໜາວ ຫລືຮ້ອນ, ແລະສາມາດຈໍາແນກໄດ້ລະຫວ່າງວັດຖຸຕ່າງໆ ເຊັ່ນແກ້ວກັບເຈ້ຍ ແຂງ ດັ່ງທີ່ Faiza Elmasry ໄດ້ກ່າວ ຊຶ່ງຖືກອັດສຽງໄວ້ຢູ່ງານວາງສະແດງກ່ຽວກັບສະໝອງ ຫລື Brain Convention, ຢູ່ ນະຄອນປາຣີວ່າການປະດິດສ້າງໃໝ່ອັນນີ້ ໄດ້ນໍາອອກມາເຜີຍ ແຜ່ໃຫ້ຄົນຮູ້ ຢູ່ໃນ ງານວາງສະແດງດ້ານເທັກໂນໂລຈີ Faith Lapidus ນັກຂ່າວຂອງ VOA ມີລາຍ ງານກ່ຽວກັບເລື້ອງນີ້ ຊຶ່ງບົວສະຫວັນ ຈະນໍາມາສະເໜີ ທ່ານໃນອັນດັບຕໍ່ໄປ ຖົງມືນີ້ອາດເປັນເຄື່ອງມືສໍາຄັນໃນການຟື້ນຟູສຸຂະພາບຂອງຄົນເຈັບທີ່ເປັນໂຣກລົມ ສາລະບາດ ຫລື stroke ມັນເປັນການນໍາໃຊ້ເທັກໂນໂລຈີໃນການສໍາພັດທີ່ໃຊ້ເຄື່ອງກະຕຸ້ນແບບກົນຈັກ ແລະໄຟຟ້າ ເພື່ອເຮັດໃຫ້ສະໝອງຮູ້ວ່າມີການສໍາພັດ, ມີຄວາມຮູ້ສຶກຮ້ອນ ແລະ ເຢັນ, ຮາບພຽງກ້ຽງດີ ຫລືບໍ່ Morgan Innovation, ຊຶ່ງເປັນບໍລິສັດດ້ານເທັກໂນໂລຈີຂອງອັງກິດ, ໄດ້ພັດທະນາ ອຸປະກອນ ນີ້ຂຶ້ນມາ ໂດຍໄດ້ຮ່ວມມືກັບນັກຄົ້ນຄວ້າ ຈາກມະຫາວິທະຍາໄລ Southampton ທ່ານ Howard Clarke ວິສະວະກອນ ແລະຜູ້ສ້າງຕັ້ງບໍລິສັດ Morgan Innovation ນາງ Laura Poulater ພະນັກງານການແພດຜູ້ນຶ່ງກ່າວວ່າ: ພວກນັກຄົ້ນຄວ້າເຊື່ອກັນວ່າ ອຸປະກອນໃນການສໍາພັດຕ່າງໆ ນັບມື້ ນັບມີຄວາມສໍາຄັນ ເພາະວ່າ ຄົນເຈັບທີ່ເປັນ stroke ບໍ່ສາມາດໄດ້ຮັບກາຍະພາບບໍາບັດທີ່ເຂົາເຈົ້າຄວນໄດ້ ຮັບສະເໝີໄປ ທ່ານ Howard Clarke ກ່າວເພີ້ມອີກວ່າ ຖົງມືປະເພດອື່ນກໍໄດ້ຖືກນໍາມາວາງໃຫ້ເບິ່ງເຊັ່ນກັນ ຢູ່ທີ່ງານວາງສະແດງ Brain Convention ທີ່ນັກປະດິດຄິດສ້າງຈາກທຸກມຸມໂລກ ໄດ້ນໍາເອົາເທັກໂນໂລຈີໃໝ່ ທີ່ຊ່ວຍໃຫ້ຄົນທີ່ໄດ້ຮັບບາດເຈັບທາງສະໝອງຟື້ນຟູສຸຂະພາບໄດ້ ມາໃຫ້ຄົນຮູ້ນໍາ ອຸປະກອນໂຕຈິງ ຫລື VR ກໍຢູ່ໃນຈໍານວນນຶ່ງ ຂອງເຄື່ອງມືນະວະກຳ ທີ່ໄດ້ມີການ ປະດິດສ້າງຂຶ້ນມາ ຍ້ອນອຸດສາຫະກໍາການຜະລິດເຄື່ອງຫຼິ້ນຫຼືເກມ ທີ່ໄດ້ລົງທຶນ ລາຍໆລ້ານໂດລາ ໃສ່ການພັດທະນາເທັກໂນໂລຈີດັ່ງກ່າວ ເຄື່ອງ VR ທີ່ສຸບໃສ່ຫົວຊຸດນີ້ ກໍາລັງສະແດງໃຫ້ເຫັນຈໍານວນລາຍການຕ່າງໆ ທີ່ໄດ້ ສ້າງຂຶ້ນມາ ເພື່ອຊ່ວຍຄົນເຈັບຟື້ນຟູຈາກການບາດເຈັບຂອງກະດູກສັນຫລັງ ນາງ KIKI COPPELMANS ນັກກາຍະບໍາບັດ ຈາກບໍລິສັດ inMotion VR ເວົ້າວ່າ: ອຸປະກອນ Vibramoov ອາໄສການສັ່ນສະເທືອນ ແລະການກະຕຸ້ນດ້ວຍກົນຈັກ ມັນຈະກະຕຸ້ນໃຫ້ສົ່ງຂໍ້ຄວາມຫາກັນລະຫວ່າງສະໝອງ ກັບຮ່າງກາຍ ທ່ານ NICOLAS PLUMIER, ຜູ້ຮ່ວມສ້າງຕັ້ງບໍລິສັດ VIBRAMOOV ກ່າວວ່າ: ອຸປະກອນອັນນີ້ໄດ້ຊ່ວຍຄົນເຈັບຢູ່ທົ່ວໂລກກະຕຸ້ນຄວາມຮູ້ສຶກ ແລະຄວາມຫວັງ ໃນການທີ່ຈະໄດ້ຟື້ນຄືນຈາກການເຈັບເປັນ